Foto: RIA Novosti / Ramil Sitdikov Rossiya prezidenti Vladimir Putin Qozog‘iston rahbari Nursulton Nazarboyev faol va iste’dodli yetakchi ekanini aytib, uning o‘z atrofida samarali, yosh va kuchli mutaxassislar yig‘a olish qobiliyatini ta’kidlab o‘tdi. «Shubhasiz, Nursulton Abishevichda meni xursand qilgan va hayratga solgan narsa shuki, u SSSR davridayoq yuksak mavqega erishganiga qaramay, doimo kelajakka intilgan odamdir. Bu ajoyib sifat», - dedi Putin Qozog‘iston prezidenti teleradiokompleksiga bergan intervyusida. Shuningdek, Rossiya prezidentining ta’kidlashicha, Nazarboyev o‘z atrofiga kuchli odamlarni to‘plashdan qo‘rqmaydi. «Birinchidan, u o‘z atrofiga juda samarali va yosh odamlarni to‘play oladi, hamda hech qachon kuchli odamlarni o‘ziga yaqinlashtirishdan qo‘rqmaydi. Bu istalgan kuchli rahbarning o‘ziga xos xususiyati», - deya qo‘shimcha qilib o‘tdi Rossiya prezidenti. Putin, shuningdek, Nazarboyevni faol va iqtidorli rahbar deb atagan.